Mkoa wa Geita

Mkoa wa Geita ni kati ya mikoa 31 ya Tanzania. Umepakana na mikoa ya Kagera na Kigoma upande wa magharibi, Shinyanga upande wa kusini na Mwanza upande wa mashariki. Ziwa la Viktoria Nyanza liko kaskazini. Makao makuu ya mkoa yapo Geita mjini, na ndiyo asili ya jina lake. Ni mahali pa uchimbaji wa dhahabu unaoongoza nchini.

Kabla ya kuanzishwa mkoa mpya wa Geita, eneo hili lilikuwa sehemu ya mikoa ya Mwanza, Shinyanga na Kagera. Mkoa wa Geita ulikadiriwa kuwa na wakazi 1,882,141 mnamo mwaka 2015. 17 Population Distribution and Average Annual Intercensal Growth Rate by Region, Tanzania, Tanzania in Figures, tovuti ya Tanzania National Bureau of Statistics, iliangaliwa Septemba 2017 Kwa sasa wakazi ni 2,977,608 (sensa ya mwaka 2022 https://www.nbs.go.tz) katika wilaya 6. Ni kati ya mikoa 5 yenye ongezeko la watu kubwa zaidi nchini.

 Wilaya za mkoa wa Geita 
Wilaya za mkoa huo mpya ni:
 Bukombe,  
 Chato,  
 Geita,  
 Geita Mjini
 Mbogwe na  
 Nyang'hwale.

 Wakazi 
Makabila makubwa katika mkoa huu ni Wasukuma, Wasumbwa, Walongo na Wazinza.

Majimbo ya bunge
Wakati wa uchaguzi mkuu wa Tanzania mwaka 2015 mkoa huu ulikuwa na majimbo ya uchaguzi yafuatayo:
	Geita Mjini	:	mbunge ni 	Costantine John Kanyansu	(CCM)
	Geita Vijijini	:	mbunge ni 	Joseph Lwinza Kasheku ‘Msukuma’	(CCM)
	Busanda	:	mbunge ni 	Tumaini Magesa	(CCM)
	Mbogwe	:	mbunge ni 	Augustino Masele	(CCM)
	Bukombe	:	mbunge ni 	Doitto Mashaka Biteko	(CCM)
	Chato	:	mbunge ni 	Dk.  Medard Matogolo Kalemani	(CCM)

Tazama pia
 Orodha ya milima ya mkoa wa Geita
 Orodha ya mito ya mkoa wa Geita

Tanbihi

 Viungo vya nje 
 Matokeo ya Sensa 2002 kwa Mwanza* Serikali ya Tanzania
 Wasukuma 
 Geita investment profile 

G